Dunavecse Város Önkormányzatának Képviselő-testülete

186-14/2025.

JEGYZŐKÖNYV

Készült a képviselő-testület 2025. november 18-án /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde), Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Gugyella Mariann óvodaigazgató (Százszorszép Óvoda), Tóth József a PÜHV bizottság nem képviselő tagja
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

157/2025. (XI. 18.) normatív 
Napirend elfogadása











H a t á r o z a t a    

1.) Jelentés a lejárt határidejű határozatok végrehajtásáról, a tett  
      intézkedésekről,  tájékoztató a két ülés közötti jelentősebb eseményekről
                       2.) Javaslat az önkormányzat 2025. évi költségvetésének a módosítására 
                       3.) Beszámoló az önkormányzat 2025. III. negyedév gazdálkodásának 
        eredményéről
                       4.) A 2026. évi egyszerűsített koncepció megtárgyalása
5.)  Javaslat 2026. évre vonatkozó éves ellenőrzési terv jóváhagyására

6.)  A Képviselő-testület és Szervei Szervezeti és Működési Szabályzatának

      módosítása

7.) Települési Terv módosításával kapcsolatos döntés

8.)  Felvételi körzetek tervezetével kapcsolatos véleménykérés
9.)  Ebrendészeti, állatmentési tevékenység ellátására vonatkozó 

      vállalkozási szerződés módosítása

                      10.) Nevelő-oktató munkát segítők átcsoportosítására engedélykérés

Zárt ülés:

                     1.)   Javaslat a Bursa Hungarica pályázat nyerteseire

                     2.)   Várható pénzmaradvánnyal kapcsolatos döntés
                     3.)   Fiatal házasok első lakáshoz jutásának kérelme

     A napirendi pontok elfogadása után megkezdődött azok tárgyalása.
1./ Napirend:

     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Október 23.-i műsor nagyon jól sikerült, köszönjük szépen a műsort szolgáltató iskolának a felkészülést. 
-Egy teames megbeszélésen voltunk a Jegyző asszonnyal a Schneider Electric-el kapcsolatosan. Azt a tájékoztatást kapták, hogy a korábban egyeztetetett terület összekapcsolás, vásárlás az idei évben már nem fog megtörténni. Jövőre jelezni fogják, hogy mikor szeretnék ezt megvalósítani. A megyei önkormányzatnál voltam egy megbeszélésen a témája a turizmus gazdaságfejlesztése volt. 

-Lakói panasz érkezett a művelődési házzal kapcsolatban, hogy bizonyos rendezvényeken hangos a zene. A beszélgetés végén elhangzott egy javaslat csomagot, ami azt gondolom, hogy megbeszélés tárgya lehet részünkről. A legfontosabb része, hogy zenei rendezvény esetén: bál, diszkó, családi rendezvénynél az utcai ablakokat ne lehessen kinyitni, amikor szükséges klímával kell hűteni a helyiséget. A szellőztetés akkor történjen, ha nem szól a zene, illetve a cigarettázással kapcsolatban az a javaslat volt, hogy az ne a főbejáratnál történjen, hanem az oldalsó bejáratnál. Az a lehetőség is felmerült, hogy amikor bérbe adjuk a művelődési házat, akkor egy bérleti szerződés kötődik a művelődési ház és a bérbe vevő között. Ebbe a magatartási szabályokat célszerű rögzíteni. Egyébként a bejáratba nem is lehetne dohányozni, mert el kellene távolodni 5 méterre. Feltettem a kérdést, hogyan lehetne ellenőrizni? A szerződésbe kauciót is lehetne kérni, ami persze vissza járna a bérbe vevőnek, ha nincs semmi probléma. Azt gondolom, hogy a bérleti szerződésbe rögzített magatartási szabályok járhatóak. 
Kochné Vadászi Borbála alpolgármester

Ki dönti el, hogy mi a rendbontás?

Vörös Sándor polgármester úr
Azok ellen a szabályok ellen tesz, ami rögzítve van a szerződésben.

Tóth József a bizottság tagja

Amikor a művelődési házban zenés rendezvény van, ne nyisson senki ablakot – ez járhatatlan, mert hiába van klíma, ha elhasználódik a levegő folyamatosan szellőztetni kell. 
Vörös Sándor polgármester úr
Azt mondjátok, hogy ne vegyük bele a szerződésbe?

Tóth József a bizottság tagja

Ne vegyük bele, úgysem tudjuk betartatni. 

Vörös Sándor polgármester úr
Kívánunk-e ezzel a jövőben foglalkozni?

Tóth József a bizottság tagja

Ne foglalkozzunk vele.

Molnár Gyula képviselő úr

Javasoljuk, hogy építsen oda magának zajvédő falat.

Vörös Sándor polgármester úr
Folytatnám tovább, katasztrófavédelmi gyakorlat volt éppen a mai napon.

-Rendőrségi fórum volt ebben a helyiségben. 

- Részt vettem az óvodában az óvónőknek szóló értekezleten.

-Tegnapi és a mai napon volt itt a MÁK és ellenőrzést hajtott végre az ÖTI pályázattal kapcsolatosan. Pár apróságot hiányoltak, amire három hetünk van. 

-Írtam az intézményvezetőknek, hogy lehet javaslatot tenni az évzáró vacsora időpontjára. 

-Várhatóan december 6-án a maradéki küldöttség ismételten Dunavecsére érkezik és ennek a programjai szervezés alatt állnak jelenleg. Aki tud és szeretne, bizonyos helyszíneken bekapcsolódhat. 

Aranyi János Gábor képviselő úr

Javaslom, hogy az év utolsó testületi ülése december 16-án legyen és utána a záró vacsora kerülne megtartásra.

Mohácsi-Dér Gabriella képviselő asszony

A múlt testületi ülésen kérdést tettünk fel a fogászati magánrendelés kapcsán a szájhigéniás rendeléssel kapcsolatban. Erről mit tudtok mondani?

Nagy Erzsébet jegyző

Azt mondta, hogy ezt is magánrendelésbe akarja csinálni, a hölgy már csinálja egy ideje, de még egy vagy kettő betege volt eddig. Tájékoztattam arról, hogy ezt be kellett volna jelentenie, azt válaszolta, hogy lehet, hogy mulasztott ezzel kapcsolatban, de igazából most fog beindulni. 

Vörös Sándor polgármester úr
Újdonság, hogy Szalkszentmárton községben ismételten nincs fogorvos, várhatóan ők is hozzánk fognak csatlakozni. Így már négy település betegeit fogják ellátni. A háziorvosok kérdése nyitott a jövőben, egyeztetést folytattunk, ahol a nyugdíjba vonuló háziorvosok, illetve Harmos doktor úr és Pándi doktor úr is jelen voltak. A Jegyző Asszony az ÁNTSZ-től gyűjtött információt, amely jelentősen egyszerűsíti a helyzetet, mivel, ha valaki a praxisából nyugdíjba megy és helyettest akarunk felvenni, akkor őt nem tudjuk a saját praxisába helyettesíteni. Magyarán sem a Balázs doktornő sem a Bardócz doktornő nem végezhet helyettesítést a saját praxisába, tehát nem jöhetnek szóba januártól, mint ellátók. Ennek kapcsán holnap ismételten lesz egyeztetésünk, mert van érdeklődő a Bardócz doktornő praxisára és látunk esélyt arra is, hogy a gyermekorvosi praxisra is lesz jelentkező. 
Dallos Erika képviselő asszony

Visszatérve a művelődési ház zajjal kapcsolatos problémájára, ezzel tényleg kell valamit kezdenünk,  ki kell találnunk a művelődési ház védelmére. 

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 6 igen szavazattal, ellenszavazat és határozathozatal nélkül tudomásul vették. 
2./ Napirend:
     Javaslat az önkormányzat 2025. évi költségvetésének a módosítására 
     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Aranyi János Gábor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.
Molnár Gyula képviselő, a P.Ü.H.V. Bizottság elnöke
A bizottság megtárgyalta és az önkormányzat 2025. évi költségvetésének 2. számú módosítását elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a 2025. évi költségvetési rendelet 2. számú módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 10/2025. (XI. 19.) az önkormányzat 2025. évi költségvetéséről szóló 1/2025. (I.29.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)
3./ Napirend:
     Beszámoló az önkormányzat 2025. III. negyedév gazdálkodásának eredményéről

     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csop.vez.
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr
A beszámolóból láthatjuk, hogy az intézmények fegyelmezetten, a költségvetést betartva működnek. Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A bizottság megtárgyalta az önkormányzat 2025. 1-9 havi gazdálkodásának eredményéről szóló beszámolót és azt elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a III. negyedéves beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

158/2025. (XI. 18.) 
Beszámoló az önkormányzat 2025. évi 1-9 hónap
gazdálkodásáról 










          












H a t á r o z a t a
1./ Dunavecse Város Önkormányzat képviselő-testülete úgy határoz, hogy az Önkormányzat 2025. 1-9 hónap gazdálkodásának alakulásáról szóló beszámolót elfogadta.

2./ Ezen határozatáról értesülnek:

- Vörös Sándor polgármester

- Ginál Róbert gazdálkodási csoportvezető

4./ Napirend:

     A 2026. évi egyszerűsített koncepció megtárgyalása
     Előterjesztő: Vörös Sándor polgármester
     Előterjesztésért felelős: Vörös Sándor polgármester
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke
A bizottság megtárgyalta az előterjesztést és a módosító javaslattal – tárlatvezető munkaidejének felülvizsgálata a látogató létszám függvényében - javasolja elfogadni a képviselő-testület számára.
Vörös Sándor polgármester úr
Az én javaslatom az, hogy a szerződése 2026. május végéig szóljon és a minimálbér összegét kapja. 

Nagy Erzsébet jegyző
Félő nehogy a múzeum működési engedélyét megkérdőjelezzék, ha nem lesz hivatalosan tárlatvezető. 
Vörös Sándor polgármester úr
Nem kötelező tárlatvezetést biztosítani. 

Aranyi János Gábor képviselő úr

A javaslattal egyetértettünk, hogy jövő májusban újra felülvizsgáljuk.

Mohácsi-Dér Gabriella képviselő asszony

A bizottsági ülésen az volt a javaslat, hogy jövő május hónapban felülvizsgáljuk, hogy változott-e a látogatói szám és szervezett-e programokat a múzeumban. 
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2026. évi egyszerűsített koncepció elfogadásával? Továbbá azzal, hogy a múzeumi tárlatvezető munkaidejének felülvizsgálata a látogató létszám függvényében 2026. májusában történjen meg?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

159/2025. (XI. 18.) normatív
A 2026. évi egyszerűsített koncepció









H a t á r o z a t a
1./ Dunavecse Város Önkormányzata Képviselő-testülete úgy határoz, hogy a 2025. évi egyszerűsített koncepciót az előterjesztés szerint jóváhagyja.

2./ A képviselő-testület továbbá úgy határoz, hogy 2025. február 1-től a lakáscélú ingatlanok és az üzlethelyiség bérleti díjának, valamint a nem lakás céljára szolgáló helyiségek bérleti díjainak, önkormányzati intézmények terembérleti díjainak 10 %-os emelésével meghatározni.

3./ A mezőőri járulék összegét 2026. évben 105 Ft/aranykorona összegben határozza meg.
4./ A képviselő-testület felülvizsgálata az adórendeleteit, és megállapítja, hogy azokban változtatást nem eszközöl. 
5./ A képviselő-testület továbbá úgy határoz, hogy a Petőfi múzeumban dolgozó tárlatvezető munkaidejét a látogatói létszám függvényében 2026. májusi testületi ülésen felülvizsgálja. 
5./ Jelen határozat elidegeníthetetlen részét képezi a 2026. évi koncepció.

6./ Ezen határozatról értesül:

- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető

5./ Napirend:
      Javaslat 2026. évre vonatkozó éves ellenőrzési terv jóváhagyására

      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csop.vez.
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A bizottság 2026. évre vonatkozó éves ellenőrzési célként meghatározni javasolja a 40-es (A költségvetési előirányzatok módosításának, átvezetéseinek ellenőrzése) témát a képviselő-testület számára.
Vörös Sándor polgármester 

Megkérdezem a képviselő-testület tagjaitól, hogy van-e valakinek kérdése a napirendhez?

A képviselő-testület tagjai részéről kérdés nem merült fel. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2026. évre vonatkozó éves ellenőrzési terv jóváhagyásával a bizottság által javasolt ellenőrzési téma kiválasztásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

160/2025. (XI. 18.)
Javaslat 2026. évre vonatkozó belső

ellenőrzésre












H a t á r o z a t a 

I./ Dunavecse Város Önkormányzat Képviselő-testülete úgy határoz, hogy a 2026. évi belső ellenőrzésre 40. A költségvetési előirányzatok módosításának, átvezetéseinek ellenőrzése témát választja. 
2./ A képviselő-testület felkéri 

Ginál Róbert gazdálkodási csoportvezetőt, hogy a témára három árajánlatot kérjen be, a belső ellenőrzés összegét a költségvetésbe tervezze be,

 - Vörös Sándor polgármester urat a legkedvezőbb árajánlatot adóval kösse meg a szerződést.  

Határidő: 2026. június

Felelős: Ginál Róbert gazdálkodási csoportvezető   

3./ Ezen határozatról értesül:

      -  Vörös Sándor polgármester úr

· Ginál Róbert gazdálkodási csoportvezető

· Nagy Erzsébet jegyző

6./ Napirend:
      A Képviselő-testület és Szervei Szervezeti és Működési Szabályzatának
      módosítása
      Előterjesztő: Vörös Sándor polgármester
      Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A bizottság megtárgyalta a Képviselő-testület és Szervei Szervezeti és Működési Szabályzatának módosítását és az előterjesztés szerint javasolja elfogadni.
Nagy Erzsébet jegyző

Azzal kiegészíteném, hogy nem lehet kihelyezett ülést tartani, az ülés helye a Városháza, a közmeghallgatás helyszíne a művelődési ház. Ez egy garanciális elv a nyilvánosság elve, nem lehet hol itt, hol ott tartani, mindig a hivatalban kell. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet az SZMSZ módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 11/2025. (XI. 19.) a Képviselő-testület és Szervei Szervezeti és Működési Szabályzatáról szóló 12/2024. (X.8) önkormányzati rendelet módosítását.                                                            

(A rendelet teljes terjedelmében e jkv-höz csatolva van)
7./ Napirend:
      Települési Terv módosításával kapcsolatos döntés
      Előterjesztő: Vörös Sándor polgármester
      Előterjesztésért felelős: Nagy Erzsébet jegyző, Farkas László tervező
      Tárgyalja: P.Ü.H.V. Bizottság
      Témafelelős: Aranyi János Gábor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese

A bizottság megtárgyalta az Értékterv Mérnöki Szolgáltató és Tanácsadó Kft. előterjesztését és azt elfogadásra javasolja a képviselő-testület számára

Vörös Sándor polgármester úr
Megkérdezem a képviselő-testület tagjaitól, hogy ki ért egyet a tervezett M8 gyorsforgalmi utat érintően Dunavecse Város Közigazgatási területére vonatkozó telepítési tanulmányterv elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

161/2025. (XI. 18.)
Telepítési tanulmányterv










H a t á r o z a t a
1./ Dunavecse Város Önkormányzata Képviselő-testülete úgy határoz, hogy az Értékterv Mérnöki Szolgáltató és Tanácsadó Kft. által készített „Tervezett M8 gyorsforgalmi utat érintően Dunavecse Város Közigazgatási területére vonatkozó Telepítési Tanulmányterv-t elfogadja.
2./ A képviselő-testület felkéri Vörös Sándor polgármester urat a további teendők ellátására.

3./ Ezen határozatról értesül:

- Vörös Sándor polgármester

- Nagy Erzsébet jegyző

- Értékterv Mérnöki Szolgáltató és Tanácsadó Kft.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a Településterv tervezett szabályozási tervi változtatási javaslatok elfogadásával a bizottsági ülésen elhangzottak szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

162/2025. (XI. 18.) normatív
Települési Tervvel kapcsolatos döntések






















H a t á r o z a t a
1./ Dunavecse Város Önkormányzata megtárgyalta „Dunavecse Város Településtervének tervezett szabályozási tervi változtatási javaslatai” című előterjesztését és úgy határoz, hogy az alábbi módosításokkal javasolja azt a képviselő-testület számára elfogadni:

	Sorszám
	Megnevezés 

	1.
	M8 gyorsforgalmi út megvalósításához szükséges szabályozási módosítások  

1. M8 gyorsforgalmi út tervezett szakasza és keresztező és párhuzamos mezőgazdasági utak 

2. 51. sz. főút és a Paptanyára vezető út (Mérnökségi út)

3. Paptanya és környezete (tervezett mérnökségi telep):

A javasolt változatok közül a 2. változat került kiválasztásra, azzal a módosítással, hogy a 0247/1 hrsz-ú út kerüljön ki közterületből

	2.
	Építőanyaggyártó üzem megvalósításához kapcsolódó területek szabályozása

	3.
	Dunavecse, Deák F u 22 és 20 számú ingatlanok között húzódó építési övezeti határ módosítása

	4.
	Nagyéri zártkert beépítési előírásainak módosítása, a megengedett legnagyobb beépítettség növelése 6 %-ra, de maximum 60 m2. 

	5.
	Schneider Electric telephely körüli területek új beépítésre szánt gazdasági területbe való sorolása

	6.
	A belterület keleti részén tervezett új lakó és gazdasági területek újraszabályozása

Az előterjesztésben szereplő tervezi javaslat az alábbi módosításokkal került elfogadásra:

· Városkert u. - Fáy András u. - Rákóczi u. - Bajcsy-Zs. u. által határolt tömbben szabályozott utak közül a kelet-nyugati irányú magánút legyen

· Városkert u. – Csősz u. közötti terület nem telekcsoport újraosztással érintett terület 

· A tervezett gyűjtőút a meglévő Bajcsy-Zs. utca nyomvonalán haladjon végig

· A Bajcsy-Zs. utcáig Lf építési övezet legyen Gksz helyett. 

	7.
	Zöldi Kertészet építési övezeti lehatárolása nem módosítandó, a telekhatár mentén 10 m-es beültetési kötelezettség jelölendő 

	8.
	A belterülettől délre a Duna és az 513. sz. főút közötti gazdasági terület közlekedési területeinek szabályozása 

	9.
	A belterülettől délre az Alkotmány utca és az 513. sz. főút közötti gazdasági terület részbeni visszasorolása mezőgazdasági beépítésre nem szánt területbe, más területen új gazdasági területek kijelölhetősége érdekében

	10.
	Volt hulladéklerakó területén szabályozása napelempark számra, a környező területek gazdasági területbe való sorolása

	11.
	Honvéd u. - Alkotmány u. csomóponti teresedés szabályozása. A 1174/29, 1174/30 hrsz-ú telkek Vt építési övezetbe kerülnek 

	12.
	Milkópuszta Gip-1 építési övezet beépítésre nem szánt területbe való átsorolása

	13.
	Fehéregyháza pusztai major Ipari terület beépítésre nem szánt területbe való sorolása

	14.
	Nagyéri-főcsatorna (Fűzvölgyi) mentén kijelölt távlati üdülőterület és gazdasági terület beépítésre nem szánt területbe való sorolása

	15.
	Volt északi zártkert 51. sz. főúttól délre lévő területének beépítésre szánt gazdasági területbe való átsorolása

	16.
	Csanádpuszta gazdasági területen áthaladó út kiszabályozása közforgalom elől el nem zárt magánútként

	17.
	Kincsepuszta gazdasági területen áthaladó út kiszabályozása közforgalom elől el nem zárt magánútként

	18. 
	Klapka utca déli folytatásaként kijelölt új lakóterület szabályozásának módosítása az elkészült telekalakítási terv szerint

	19.
	Alkony u. 36. számú ingatlan Zöldterületből Lf építési övezetbe való sorolása a tényleges állapot szerint


2./ A képviselő-testület felkéri az Értékterv Mérnöki Szolgáltató és Tanácsadó Kft-t a módosítások átdolgozására.
Határidő: azonnal

Felelős: Farkas László tervező

3./ Ezen határozatról értesül:

- Vörös Sándor polgármester

- Nagy Erzsébet jegyző

- Rumi Imre főépítész

- Értékterv Mérnöki Szolgáltató és Tanácsadó Kft.

8./ Napirend:
      Felvételi körzetek tervezetével kapcsolatos véleménykérés

      Előterjesztő: Vörös Sándor polgármester
      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

A Kiskőrösi Tankerületi Központtól érkezett levél, mely szerint Dunavecse Város Önkormányzatának működési területén található, kötelező felvételt biztosító általános iskolák felvételi körzetének tervezetével kapcsolatban önkormányzati véleményt szükséges megküldeni 2026. február 15-ig. A bizottság javasolja a tervezet elfogadását.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

163/2025. (XI. 18.)
Általános Iskolai felvételi körzethatárok meghatározása











H a t á r o z a t a
1./ Dunavecse Város Önkormányzat Képviselő-testülete úgy rendelkezik, hogy a Kiskőrösi Tankerületi Központ által meghatározott, TK/026/00015-90/2025. számon megküldött felvételi körzetek tervezetével egyetért. Ennek megfelelően a Dunavecsei Petőfi Sándor Általános Iskola (6087 Dunavecse, Zrínyi u. 6., OM: 027872), és a Dunavecsei Református Kollégium – Általános Iskola, Középiskola és Kollégium (6087 Dunavecse, Zrínyi u. 12., OM: 027873) felvételi körzete megegyezik a település közigazgatási területével. 

2./ Erről értesül:

- Kiskőrösi Tankerületi Központ 6200 Kiskőrös, Petőfi tér 2.

- Nagy Erzsébet jegyző

- Irattár
9./ Napirend:
      Ebrendészeti, állatmentési tevékenység ellátására vonatkozó 
      vállalkozási szerződés módosítása

      Előterjesztő: Vörös Sándor polgármester
      Előterjesztésért felelős: Nagy Erzsébet jegyző

      Tárgyalja: P.Ü.H.V. Bizottság
      Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

Az Alpha-Vet Kft. megküldte az ebrendészeti, állatmentési tevékenység ellátására vonatkozóan a vállalkozási szerződés módosítását. A díjak változása 2026. január 1-jétől lesznek esedékesek. A bizottság javasolja a módosítás elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
164/2025. (XI. 18.)
Vállalkozási szerződés módosítása az ebrendészeti, állatmentési
tevékenység ellátására vonatkozóan










H a t á r o z a t a










1./ Dunavecse Város Önkormányzat Képviselő-testülete úgy határoz, hogy az Alpha-Vet Állatgyógyászati Kft-vel (8000 Székesfehérvár, Homoksor 7.) megkötött vállalkozási szerződés 1. sz. mellékletét - település kiszállási árai – módosítja 2026. január 1-jétől az előterjesztés alapján.

2./ A vállalkozási szerződés módosítása szerződés jelen határozat elidegeníthetetlen részét képezi.

3./ A képviselő-testület felkéri Vörös Sándor polgármester urat a szerződés aláírására.

Határidő: azonnal

Felelős: Vörös Sándor polgármester

4./ Ezen határozatról értesül:

- Nagy Erzsébet jegyző

- Vörös Sándor polgármester

- Alpha-Vet Kft-vel (8000 Székesfehérvár, Homoksor 7.)

- Ginál Róbert gazdálkodási csoportvezető

10./ Napirend:
        Nevelő-oktató munkát segítők átcsoportosítására engedélykérés

        Előterjesztő: Vörös Sándor polgármester
        Előterjesztésért felelős: Gugyella Mariann óvodaigazgató

        Tárgyalja: P.Ü.H.V. Bizottság
        Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A nevelő-oktató munkát segítők átcsoportosítása az intézményvezető döntése alapján történik, a fenntartó egyetértésével, a nevelő-oktató munka hatékonyságának és az intézmény működésének biztosítása érdekében. Az átcsoportosítás lehet ideiglenes vagy tartós és a dolgozó szakképzettségét, valamint az aktuális feladatellátási igényeket figyelembe véve történik. Javaslom, hogy engedélyezzük, hogy a szükség esetén átcsoportosítást hajthasson végre az igazgató. A bizottság javasolja a határozati javaslat elfogadását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
165/2025. (XI. 18.)
Nevelő-oktató munkát segítők

átcsoportosítására engedély kérés











H a t á r o z a t a

1./ Dunavecse Város Önkormányzata Képviselő-testülete megtárgyalta Gugyella Mariann óvodaigazgató Nevelő-oktató munkát segítők átcsoportosítására vonatkozó engedélykérését és azzal egyetért. 

2./ A Képviselő-testület felhatalmazza Gugyella Mariann óvodaigazgatót, hogy „A pedagógusok új életpályáról szóló 2023. évi LII. törvény 28. § alapján, szükség esetén átcsoportosítást hajtson végre.

3./ Ezen határozatról értesül:

- Százszorszép Óvoda Gugyella Mariann óvodaigazgató

- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető
Polgármester úr tájékoztatja a képviselő-testületet és a jelenlévőket, hogy a következő, testületi ülés 2025. december 16-án lesz. 

Nyílt ülés keretében több napirend nem volt, ezért Polgármester úr a nyílt ülést 15,40 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.

Vörös Sándor 






Nagy Erzsébet

            polgármester




                               jegyző



Hitelesítem:  ………………………….




          ………………………….

